27 กุมภาพันธ์ 2547

เรื่อง รายงานผลการกำกับดูแลกิจการบริษัท ของคณะกรรมการตรวจสอบประจำปี 2546

เรียน คณะกรรมการบริษัท ดี.ที.ซี. อินดัสตรี่ส์ จำกัด (มหาชน)

ตามมติที่ประชุมของคณะกรรมการของ บริษัท ดี.ที.ซี. อินดัสตรี่ส์ จำกัด ( มหาชน )
ในการประชุม ครั้งที่ 3/2544 เมื่อวันที่ 25 มิถุนายน 2544 ลงมติแต่งตั้ง นายจงจิตต์ จันทมงคล
นางสาวดวงสมร เหาตะวานิช และนายหัตถา ศรีสุขพันธุ์ เป็นคณะกรรมการตรวจสอบ
โดยมีขอบเขตหน้าที่และความรับผิดชอบในการกำกับดูแลกิจการของบริษัท ตามข้อบังคับของ
คณะกรรมการตรวจสอบของบริษัทนั้น

ใคร่ขอเรียนว่า คณะกรรมการตรวจสอบได้ใช้ความพยายามปฏิบัติหน้าที่อย่างรอบคอบถี่ถ้วน
เต็มกำลังความรู้ความสามารถแล้ว และได้พบว่า การบริหาร
การจัดการรวมทั้งการควบคุมภายในของบริษัทอยู่ในเกณฑ์ที่เชื่อถือได้ อีกประการหนึ่ง
ทางบริษัทยังได้รับใบประกาศนียบัตรประกัน คุณภาพของระบบบริหารงานคุณภาพ ISO 9001 :
2000 ในตอนปลายปี 2546

จึงเรียนมาเพื่อทราบ

  ขอแสดงความนับถือ

  ( จงจิตต์ จันทมงคล )

  ประธานคณะกรรมการตรวจสอบ

รายงานของผู้สอบบัญชีรับอนุญาต

เสนอต่อผู้ถือหุ้นและคณะกรรมการของ

บริษัท ดี.ที.ซี. อินดัสตรี่ส์ จำกัด (มหาชน)

ข้าพเจ้าได้ตรวจสอบงบดุลรวม ณ วันที่ 31 ธันวาคม 2546 งบกำไรขาดทุนรวม งบแสดงการ
เปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของบริษัท
ดี.ที.ซี. อินดัสตรี่ส์ จำกัด (มหาชน) และบริษัทย่อย และได้ตรวจสอบงบการเงินเฉพาะของบริษัท
ดี.ที.ซี. อินดัสตรี่ส์ จำกัด (มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการรายงานต่องบการเงินดังกล่าวจากผลการตรวจสอบของข้าพเจ้า
งบการเงินของบริษัท ดี.ที.ซี. อินดัสตรีส์ จำกัด (มหาชน) ณ วันที่ 31 ธันวาคม 2545
และสำหรับปี สิ้นสุดวันเดียวกันที่แสดงเปรียบเทียบไว้ ณ ที่นี้ ได้ตรวจสอบ
โดยผู้สอบบัญชีอื่นในสำนักงานเดียวกับข้าพเจ้า
ตามมาตรฐานการสอบบัญชีที่รับรองทั่วไปและเสนอรายงานไว้อย่างไม่มีเงื่อนไขตามรายงานลงวันที่
21 กุมภาพันธ์ 2546
แต่ให้ข้อสังเกตเกี่ยวกับความไม่แน่นอนในเรื่องจำนวนเงินที่จะต้องจ่ายคืนให้บริษัทที่เกี่ยวข้องกันและรายได้ค่าชดเชยจากบริษัทคู่สัญญาแห่งหนึ่งในต่างประเทศ

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้อง
วางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และ
ประมาณการเกี่ยวกับรายการทางการเงินที่เป็นสาระสำคัญ ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2546
ผลการดำเนินงาน และกระแสเงินสดสำหรับปีสิ้นสุดวันเดียวกันของบริษัท ดี.ที.ซี. อินดัสตรี่ส์ จำกัด
(มหาชน) และบริษัทย่อย และเฉพาะของบริษัท ดี.ที.ซี. อินดัสตรี่ส์ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการเปลี่ยนแปลงต่อความเห็นต่องบการเงินข้างต้น
ข้าพเจ้าขอให้สังเกตตามที่กล่าวไว้ในหมายเหตุประกอบงบการเงินข้อ 13.2 ณ วันที่ 31 ธันวาคม
2543 บริษัทย่อยแห่งหนึ่งขอรับชดเชยความ เสียหายจากบริษัทฯจำนวน 4.07 ล้านบาท
โดยบริษัทย่อยดังกล่าวได้บันทึกสินค้าคงเหลือและประมาณการหนี้สินจากการรับคืนจำนวน 4.07
ล้านบาท
บริษัทย่อยได้ทำการตรวจนับสินค้าได้น้อยกว่าปริมาณสินค้าตามเอกสารการส่งคืนสินค้าที่ได้รับจากลูกค้า
ซึ่งบริษัทย่อยยังไม่ได้ข้อสรุปเกี่ยวกับผลต่างดังกล่าว ในระหว่างปี 2544
บริษัทย่อยได้นำสินค้าเสียหายที่ได้รับคืนจากลูกค้าในปี 2543 ทั้งหมดและในปี 2544 ส่วนหนึ่งจำนวน
1.01 ล้านบาท ทำการขอรับชดเชยความเสียหายจากบริษัทฯ
บริษัทย่อยได้ทำการออกใบลดหนี้ให้แก่ลูกค้าจำนวน 1.92 ล้านบาทสำหรับสินค้าเสียหายดังกล่าว
ซึ่งมูลค่าที่บริษัทย่อยลดหนี้ให้แก่ลูกค้ามีมูลค่าน้อยกว่าเอกสารส่งคืนสินค้าของลูกค้าจำนวน 3.5
ล้านบาท และบริษัทย่อยได้บันทึกผลต่างดังกล่าวเป็นส่วนหนึ่งในบัญชีเจ้าหนี้อื่นกิจการที่เกี่ยวข้องกัน
ในปี 2546
บริษัทย่อยได้ตกลงจ่ายชำระหนี้ให้กับบริษัทที่เกี่ยวข้องกันแห่งหนึ่งโดยการหักหนี้ระหว่างกันเป็นจำนวนประมาณ
0.7 ล้านบาท

รัตนา จาละ

ผู้สอบบัญชีรับอนุญาต เลขทะเบียน 3734

บริษัท สำนักงาน เอินส์ท แอนด์ ยัง จำกัด

กรุงเทพฯ : 20 กุมภาพันธ์ 254